Дзмітрый Мірончык адзначыў, што для такіх аб'ектаў, як атамныя электрастанцыі, існуюць паняцці аварый, прадугледжаных і не прадугледжаных праектам. Для Беларускай АЭС пры аварыі, прадугледжанай праектам, выхад радыеактыўных рэчываў за межы пляцоўкі станцыі не адбудзецца. Тым не менш, у адпаведнасці з сучаснымі міжнароднымі падыходамі краіны павінны быць гатовы да дзеянняў і пры аварыях, не прадугледжаных праектам. "Зыходзячы з гэтага ў задуму вучэння наўмысна закладзены менавіта практычна немагчымы сцэнарый развіцця падзей, не прадугледжаны праектам, з выкідам радыеактыўных рэчываў", - заявіў прэс-сакратар.